De azi, copilul tău învață de acasă. Cum stă situația în Europa: modelul de succes din școlile din Spania.
Puține sunt țările care închid școlile. Din tot continentul, doar Cehia și Irlanda de Nord au suspendat orele. Spania ține cursurile în continuare și adoptă un model care pare de succes.
Europa se baricadează în fața coronavirusului, dar puține sunt țările care închid școlile. Din tot continentul, doar Cehia și Irlanda de Nord au suspendat orele.Spania ține cursurile în continuare și adoptă un model care pare de succes. Izolează doar clasa din care face parte elevul infectat și atât. Așa se face că doar cinci la sută dintre școlari sunt izolați acum în regiunea Madrid. Autoritățile izbutesc să țină astfel sub control șomajul, rata de contaminareși să respecte dreptul la educație.Maria Andriescu – părinte: "Ori merge copilul la şcoală 5 zile pe săptămână, orar complet, plus mâncare, ori nu te angajează nimeni 2 sau 3 zile pe săptămână sau 3 ore pe zi.“Italia, cea mai lovită țară de coronavirus în primăvară, ține acum școlile deschise. Regulile simple de igienă funcționează. După prima lună de școală, sub un procent din elevi și profesori s-au infectat cu virusul letal.Ce-i drept, Guvernul de la Roma trimite zilnic două milioane de măşti de protecţie în cele 18.000 de şcoli din peninsulă.Lucia Azzolina – ministrul italian al Educaţiei: "Fără excese şi fără forţări, găsim echilibrul între două drepturi sfinte: acela al educaţiei şi al siguranţei sanitare.“.